open-index/open-wikipedia-markdown huggingface dataset:
Γιάνους Γκάγιος

Ο **Γιάνους Γκάγιος** (πολωνικά: Janusz Gajos) (γενν. 23 Σεπτεμβρίου 1939) είναι Πολωνός ηθοποιός του κινηματογράφου, της τηλεόρασης και του θεάτρου, καθώς και παιδαγωγός και φωτογράφος. Είναι καθηγητής Θεατρικών Τεχνών και Επίτιμος Διδάκτωρ της Εθνικής Σχολής Κινηματογράφου του Λοτζ και θεωρείται ένας από τους σπουδαιότερους Πολωνούς ηθοποιούς.

## Ζωή και καριέρα
Ο Γκάγιος γεννήθηκε στην Ντομπρόβα Γκουρνίτσα. Σε ηλικία 11 ετών, μετακόμισε στο Μπέντζιν, όπου το 1957 αποφοίτησε από το 3ο Λύκειο. Το 1965 αποφοίτησε από την Εθνική Σχολή Κινηματογράφου του Λοτζ ως ένας από τους καλύτερους μαθητές της, παρόλο που είχε απορριφθεί τρεις φορές στις εισαγωγικές εξετάσεις. Έκανε το ντεμπούτο του ενώ ήταν ακόμη στη σχολή κινηματογράφου στην παιδική ταινία *Panienka z okienka* (Η κυρία από το παράθυρο),σε σκηνοθεσία της Μάρια Κανιέφσκα το 1964. Λίγο αργότερα επιλέχθηκε για τον ρόλο του Γιάνεκ Κος (Janek Kos) σε μια ευρέως δημοφιλή τηλεοπτική σειρά του Β΄ Παγκοσμίου Πολέμου *Czterej pancerni i pies* (Τέσσερις άνδρες τανκ και ένας σκύλος). Πρωταγωνίστησε σε πολλές άλλες ταινίες και θεατρικά έργα, κυρίως στις *[[Τρία χρώματα: Η Λευκή ταινία]]* του Κσίστοφ Κιεσλόφσκι, *Ανάκριση* του Ρίσαρντ Μπουγκάισκι, *[[Ο άνθρωπος από μάρμαρο]]* του Άντζεϊ Βάιντα, *[[Απόδραση από τον κινηματογράφο «Ελευθερία»]]* του Βόιτσεχ Μαρτσέφσκι, *Γουρούνια* του Βουαντίσουαφ Πασικόφσκι, *Η Εκδίκηση* του Άντζεϊ Βάιντα, *Σώμα* της Μαουγκοζάτα Σουμόφσκα και *Κλήρος* του Βόιτσεχ Σμαζόφσκι.

Έπαιξε σε πολλά θέατρα κατά τη διάρκεια της υποκριτικής του καριέρας, συμπεριλαμβανομένου του Θεάτρου Στέφαν Γιάρατς στο Λοτζ, καθώς και του Κωμικού Θεάτρου, του Πολωνικού Θεάτρου, του Υετράγωνου Θεάτρου, του Δραματικού Θεάτρου και του Εθνικού Θεάτρου της Βαρσοβίας . Το 2003 έγινε ακαδημαϊκός δάσκαλος στην Εθνική Σχολή Κινηματογράφου του Λοτζ. Είναι επίσης γνωστός για τις εμφανίσεις του στο δημοφιλές Καμπαρέ της Όλγκα Λιπίνσκα.

Το 2010, ενέκρινε επίσημα την υποψηφιότητα του Μπρονίσουαφ Κομορόφσκι στις πολωνικές προεδρικές εκλογές του 2010, καθώς και στις πολωνικές προεδρικές εκλογές του 2015.

Το 2007 έλαβε το Χρυσό Μετάλλιο για Αξία στον Πολιτισμό - Gloria Artis. Το 2011 του απονεμήθηκε ο Σταυρός του Διοικητή με Αστέρι του Τάγματος της Αναγέννησης της Πολωνίας. Είναι πέντε φορές νικητής των Βραβείων Πολωνικού Κινηματογράφου, συμπεριλαμβανομένου του Πολωνικού Βραβείου Κινηματογράφου για Επίτευγμα Ζωής το 2016.

## Φιλμογραφία
[μικρογραφία|Το αστέρι του Γιάνους Γκάγιος στον Περίπατο της Δόξας στην [Οδός Πιοτρκόφσκα|οδό Πιοτρκόφσκα στο Λοτζ.]]

## Δείτε επίσης
* Κινηματογράφος της Πολωνίας
* Φεστιβάλ Κινηματογράφου της Γκντίνια

## Παραπομπές


## Εξωτερικοί σύνδεσμοι

* 

Κατηγορία:Πολωνοί ηθοποιοί κινηματογράφου
Κατηγορία:Πολωνοί ηθοποιοί θεάτρου
Κατηγορία:Πολωνοί ηθοποιοί τηλεόρασης
Κατηγορία:Πολωνοί φωτογράφοι
Κατηγορία:Απόφοιτοι της Εθνικής Σχολής Κινηματογράφου του Λοτζ
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Διοικητές του Τάγματος της Αναγέννησης της Πολωνίας
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Πολωνοί καλλιτέχνες καμπαρέ
Κωνσταντίνος Γούβης

Ο **Κωνσταντίνος Γούβης** (Ηράκλειο, 10 Μαρτίου 1994) είναι Έλληνας υδατοσφαιριστής.

Εκπροσωπώντας την Εθνική Ελλάδας κατέκτησε το χάλκινο μετάλλιο στους Μεσογειακούς Αγώνες του 2013. Παράλληλα, ήταν μέλος της ελληνικής εθνικής ομάδας η οποία συμμετείχε στο Παγκόσμιο Πρωτάθλημα του 2013, το οποίο έλαβε χώρα στη Βαρκελώνη, ολοκληρώνοντας την παρουσία της στην 6η θέση της τελικής κατάταξης, καθώς και στο Παγκόσμιο Πρωτάθλημα του 2022, το οποίο έλαβε χώρα στη Βουδαπέστη, ολοκληρώνοντας την παρουσία της στην 3η θέση της τελικής κατάταξης. Αγωνίζεται για λογαριασμό του Ολυμπιακού.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Αθλητές στους Μεσογειακούς Αγώνες 2013
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιριστές Εθνικής Ελλάδας
Δημήτρης Χατζηλιάδης

Ο **Δημήτριος Χατζηλιάδης** είναι Έλληνας πολιτικός και ταξίαρχος εν αποστρατεία. Διετέλεσε τελευταίος πρόεδρος του Εθνικού Κόμματος - Έλληνες, το διάστημα 2023 - 2025.

Εισήχθη στην Στρατιωτική Σχολή Ευελπίδων και αποστρατεύθηκε με τον βαθμό του ταξιάρχου. Ομιλεί τρεις ξένες γλώσσες και αποφοίτησε από δεκάδες σχολεία των Ενόπλων Δυνάμεων. Διαθέτει συγγραφικό έργο με μελέτες, διατριβές και δημοσιευμένα άρθρα, ενώ συμμετέχει ως ενεργό μέλος σε ενώσεις και συλλόγους. Δίδαξε στην Ευελπίδων από το 2008 έως και το 2012, καθώς και από το 2015 έως το 2016.

Έχει τιμηθεί από τον Ελληνικό Ερυθρό Σταυρό για πολλαπλές αιμοδοσίες το 2020.

## Πολιτική σταδιοδρομία
Τον Απρίλιο του 2023 εξελέγη πρόεδρος του Εθνικού Κόμματος - Έλληνες, έπειτα από απόφαση του Πανελληνίου Συμβουλίου του κόμματος. Ο ίδιος προέβη σε δηλώσεις, όπου υποστηρίζει ότι προσωπικά έχει υπηρετήσει «*ενόρκως την πατρίδα για δεκαετίες*», ενώ ανέφερε ότι στόχος της καθόδου του στην πολιτική είναι «*να συνεχίσει να προσφέρει ανιδιοτελώς τις υπηρεσίες του στο έθνος των Ελλήνων*».

## Παραπομπές


Χατζηλιάδης
Κατηγορία:Έλληνες αρχηγοί κομμάτων
Κατηγορία:Έλληνες πολιτικοί
Κατηγορία:Έλληνες στρατιωτικοί
Κοινότητα Σασάλου

Η **Κοινότητα Σασάλου** είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 1927 με το ΦΕΚ 188Α - 08/09/1927 με την απόσπαση του οικισμού Σάσαλος από την κοινότητα Μαλαθύρου και τον ορισμό του ως έδρα της. Εκτός από την έδρα της, η Κοινότητα περιλαμβάνει και τους οικισμούς Κοντουδιανά και Μανεριανά. Η απογραφή του 2011 αναφέρει:

* Κουντουδιανά, τα (7)
* Μανεριανά, τα (13)
* Σάσαλος, ο (28)

Συνολικά η κοινότητα έχει 48 κατοίκους και εκπροσωπείται από την πρόεδρο κ. Ελένη Κουκουλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Κισάμου
NGC 861

Ο **[[Νέος Γενικός Κατάλογος|NGC]] 861** είναι σπειροειδής γαλαξίας στον αστερισμό Τρίγωνον. Εκτιμάται πως απέχει 360 εκατομμύρια έτη φωτός από τον Γαλαξία μας και πως έχει διάμετρο περίπου 165 χιλιάδων ετών φωτός. Ανακαλύφθηκε στις 18 Σεπτεμβρίου 1865 από τον Χάινριχ ντ' Αρέ (Heinrich d'Arrest).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Τρίγωνον (αστερισμός)
0861
08652
01737
Κοινότητα Ρόκκας Χανίων

Η **Κοινότητα Ρόκκας** είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 1928 με το ΦΕΚ 176Α - 29/08/1928 με την απόσπαση του οικισμού Ρόκκα από την κοινότητα Περβολακίων και τον ορισμό του ως έδρα της. Εκτός από την έδρα της περιλαμβάνει και και τον οικισμό Κερά. Η απογραφή του 2011 αναφέρει:

* Κερά, η (36)
* Ρόκκα, η (52)

Συνολικά η κοινότητα έχει 88 κατοίκους και εκπροσωπείται από τονπΠρόεδρο κ. Ευτύχιο Παπαδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Κισάμου
Κοινότητα Ποταμίδας

Η **Κοινότητα Ποταμίδας** είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 με με έδρα τον οικισμό Ποταμίδα. Περιλαμβάνοντας μόνον την έδρα της, σύμφωνα με την απογραφή του 2011 έχει 224 κατοίκους και εκπροσωπείται από τον πρόεδρο κ. Στυλιανό Χαιρετάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Κισάμου
Κοινότητα Καλουδιανών

Η **Κοινότητα Καλουδιανών** είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 192 με το ΦΕΚ 175Α - 28/08/1928 με την απόσπαση του οικισμού Καλουδιανά από την κοινότητα Καστελλίου και τον ορισμό του ως έδρα της. Εκτός από την έδρα της περιλαμβάνει και τους οικισμούς: Κορφαλώνας και Κουρθιανά. Σύμφωνα με την απογραφή του 2011 είναι:

* Καλουδιανά, τα (331)
* Κορφαλώνας, ο (31)
* Κουρθιανά, τα (23)

Συνολικά η κοινότητα έχει 385 κατοίκους και εκπροσωπείται από πενταμελές Συμβούλιο με επικεφαλής τον πρόεδρο κ. Δημήτριο Μπαντουράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Κισάμου
Μπίστρα

thumb|Χιόνι επί της Μπίστρα
Η **Μπίστρα** (σλαβομακεδονικά: Бистра) είναι ορεινός όγκος στη Βόρεια Μακεδονία. Έχει πολλές κορυφές πάνω από 2.000 μέτρα, με υψηλότερη την Μεντένιτσα στα 2.163 μέτρα.

Η διάβρωση του ασβεστόλιθου στο βουνό έχει δημιουργήσει 14 ασβεστολιθικά πεδία: Τονιβόντα, Γκοβένταρνικ, Μπάρντας, Σουλτάνιτσα, Σολομούνιτσα, Σούβο Πόλε, Μικρό και Μεγάλο Μπρζόβετς, Τσούκνι Τοπάνιτσα, Κάτω και Άνω Πόλτσε, Τρι Μπάρι, Τρι Γκρόμπα και Λαζαροπόλε. Δημοφιλέστερες σπηλιές στο βουνό είναι η Αλιλίτσα και η Καλίνα Ντούπκα.

Μεγάλο μέρος της έκτασης του βουνού βρίσκεται εντός των ορίων του Εθνικού Δρυμού Μαυρόβου.

## Παραπομπές


Κατηγορία:Βουνά της Βόρειας Μακεδονίας
Πίτερ Παν & Γουέντι

Το ***Πίτερ Παν & Γουέντι*** (πρωτότυπος αγγλικός τίτλος: *Peter Pan & Wendy*) είναι μια Αμερικανική ταινία φαντασίας και περιπέτειας του 2023 σε σκηνοθεσία από τον Ντέιβιντ Λάουερι, ο οποίος έγραψε το σενάριο με τον Τόμπι Χάλμπρουκς. Είναι η προσαρμογή ζωντανής δράσης της ταινίας κινουμένων σχεδίων της Walt Disney Pictures, ''Πίτερ Παν'' (1953), το οποίο βασίζεται στο θεατρικό έργο του 1904, *Πίτερ και Γουέντι* από τον Τζέιμς Μάθιου Μπάρι. Πρωταγωνιστούν οι Αλεξάντερ Μολόνι (στο ντεμπούτο του) και Έβερ Γκάμπο Άντερσον ως οι ομότιτλοι ρόλοι, πλαισιωμένοι από τους Τζουντ Λο, Γιάρα Σαχίντι, Αλίσα Γουαπάναθακ, Τζόσουα Πίκερινγκ, Γιακόμπι Τζούπε, Μόλι Πάρκερ, Άλαν Τούντικ, και Τζιμ Γκαφιγκάν.

Η ανάπτυξη σε μια προσαρμογή του *Πίτερ Παν* ξεκίνησε τον Απρίλιο του 2016 με τον Λόουερι ως σκηνοθέτη. Αφού αναβλήθηκαν λόγω της πανδημίας COVID-19, τα γυρίσματα ξεκίνησαν τον Μάρτιο του 2021 στο Βανκούβερ, με επιπλέον γυρίσματα στο Νέα Γη και Λαμπραντόρ τον Αύγουστο του 2021. Το *Πίτερ Παν & Γουέντι* κυκλοφόρησε στο Disney+ στις 28 Απριλίου του 2023.

## Παραπομπές


## Εξωτερικοί σύνδεσμοι

*  στην IMDb

Κατηγορία:Ταινίες του 2023
Κατηγορία:Ταινίες που επηρεάστηκαν από την πανδημία COVID-19
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Ταινίες του Disney+
Κατηγορία:Ταινίες remake της Disney
Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
A24

Η **A24** είναι Αμερικανική ανεξάρτητη εταιρεία που παράγει και διανέμει ταινίες και τηλεοπτικές παραγωγές, με την βάση της στο Μανχάταν της Νέας Υόρκης. Ιδρύθηκε ως **A24 Films** από τους Ντάνιελ Κατς, Ντέιβιντ Φένκελ, και Τζον Χότζες το 2012. Η εταιρεία άλλαξε το όνομά της σε A24 το 2016, και υπέγραψε συμβόλαιο για να μοιραστεί τις διανομές με τις Apple TV+, DirecTV Cinema και Showtime Networks, και παλιότερα Amazon Prime. Η πρώτη της ταινία, *Glimpse Inside the Mind of Charles Swan III*, κυκλοφόρησε στις 8 Φεβρουαρίου του 2013.

Η εταιρεία έγινε ευρέως γνωστή για τις ταινίες *Spring Brakers* (2013), *Ονειρεμένο Τώρα* (2013), *Από Μηχανής* (2014), ''Το Δωμάτιο'' (2015), ''Moonlight'' (2016), *[[Lady Bird]]* (2017), *Συμβουλές από μια Έφηβη* (2018), *[[Άκοπο διαμάντι]]* (2019), *[[Minari]]* (2020), *Η Ζωή Συνεχίζεται* (2021), ''Τα Πάντα Όλα'' (2022), ''Η Φάλαινα'' (2022) και *[[Ο Μπο Φοβάται]]* (2023).

Η A24 κέρδισε το πρώτο της Όσκαρ Καλύτερης Ταινίας για το *Moonlight* το 2017 και το δεύτερο για το *Τα Πάντα Όλα* το 2023. Το *Τα Πάντα Όλα* έγινε η ταινία της εταιρίας με τις μεγαλύτερες εισπράξεις και η ταινία με τα περισσότερα βραβεία όλων των εποχών. Με το *Τα Πάντα Όλα* και το *Η Φάλαινα* η A24 έγινε η πρώτη εταιρεία που κέρδισε και τις έξι βασικές κατηγορίες βραβείων Όσκαρ σε μία χρονιά.

Η εταιρεία έχει επεκταθεί και σε τηλεόραση, έχοντας παράγει τηλεοπτικές σειρές όπως τα *At Home with Amy Sedaris* (2017–2020), *Beef* (2023), *The Carmichael Show* (2015–2017) και ''Euphoria'' (2019–σήμερα).

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Κινηματογραφικές εταιρίες παραγωγής
Δίλοφο Τρικάλων

Το **Δίλοφο** ή ο **Δίλοφος** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Το Δίλοφο βρίσκεται στις όχθες του Πορταϊκού, ανατολικά του όρους  Κόζιακα (Κερκέτιο) σε υψόμετρο 120 μέτρων ενώ απέχει περίπου 16 χιλιόμετρα δυτικά από τα Τρίκαλα. Αναφέρεται επίσημα για πρώτη φορά ως ξεχωριστός οικισμός το 1951  με την ονομασία *Μπλιτσαίικα* να απογράφεται στην κοινότητα Γοργογυρίου και το 1955 με το ΦΕΚ 287Α - 10/10/1955 να μετονομάζεται σε Δίλοφον. Σύμφωνα με το πρόγραμμα ''Καλλικράτης'', μαζί με το Γοργογύρι αποτελούν την κοινότητα Γοργογυρίου η οποία υπάγεται στην Δημοτική Ενότητα Φαλώρειας του Δήμου Τρικκαίων και σύμφωνα με την απογραφή 2011 απογράφησαν 204 κάτοικοι. Η πορεία του πληθυσμού, σύμφωνα με τις απογραφές είναι: 

## Παραπομπές


 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
NGC 904

Ο **[[Νέος Γενικός Κατάλογος|NGC]] 904** είναι ελλειπτικός γαλαξίας στον αστερισμό Κριό. Εκτιμάται πως απέχει 244 εκατομμύρια έτη φωτός από τον Γαλαξία μας και πως έχει διάμετρο περίπου 85 χιλιάδων ετών φωτός. Ανακαλύφθηκε στις 13 Δεκεμβρίου 1884 από τον αστρονόμο Εντουάρ Στεφάν (Édouard Stephan).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κριός (αστερισμός)
0904
09112
01852
+04-06-024
Καλοχώρι Τρικάλων

Το **Καλοχώρι** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Το Καλοχώρι βρίσκεται στις νότιες παρυφές του Ορέων Αντιχάσια σε υψόμετρο 460 μέτρων. Το χωριό απέχει περίπου 27 χιλιόμετρα Β. από τα Τρίκαλα και 19 χιλιόμετρα Α.-ΒΑ. από την Καλαμπάκα (έδρα του δήμου). Μετά την ενσωμάτωση της Θεσσαλίας, αναφέρεται με την παλιά της ονομασία από την Τουρκοκρατία το 1883 ως *Μανδραβέλι* στο ΦΕΚ 126Α - 02/04/1883 να προσαρτάται στον τότε δήμο Τυμφαίων. Το 1963 με το  ΦΕΚ 16Α - 09/02/1963 μετονομάστηκε σε Καλοχώριον. Σύμφωνα με το πρόγραμμα ''Καλλικράτης'', μαζί με τον Κονισκό αποτελούν την ομώνυμη κοινότητα που υπάγεται στη Δημοτική Ενότητα Τυμφαίων του Δήμου Μετεώρων και σύμφωνα με την απογραφή 2011 απογράφησαν 98 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι: 

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Ακνταμάρ

Το **Νησί Αχταμάρ** (αρμενικά: Ախթամար· τουρκικά: Akdamar· κουρδικά: Axtamar) είναι το δεύτερο μεγαλύτερο από τα τέσσερα νησιά στη λίμνη Βαν, την αρχαία Θωσπίτιδα, στην ανατολική Τουρκία. Έχει μέγεθος περίπου 0,7 km² και βρίσκεται περίπου 3 χλμ από την ακτή. Στο δυτικό άκρο του νησιού, ένας σκληρός, γκρίζος, ασβεστολιθικός βράχος υψώνεται 80 μέτρα πάνω από το επίπεδο της λίμνης (1.912 μέτρα πάνω από την επιφάνεια της θάλασσας). Το νησί κατηφορίζει προς τα ανατολικά σε μια επίπεδη τοποθεσία όπου μια πηγή παρέχει άφθονο νερό.

Φιλοξενεί τον Αρμενικό Καθεδρικό Ναό του Τιμίου Σταυρού του 10ου αιώνα, ο οποίος ήταν η έδρα του Αρμενικού Αποστολικού Καθολικάτου (Πατριαρχείου) του Αγταμάρ από το 1116 έως το 1895.

## Ετυμολογία
[thumb|left|Ένα άγαλμα της πριγκίπισσας Ταμάρ που περιμένει τον έρωτά της, κοντά στη [λίμνη Σεβάν, Αρμενία. Δημιουργός είναι ο Αρμενιο-αμερικανός γλύπτης Ραφαέλ Πετροσιάν.]]
Η προέλευση και η σημασία του ονόματος του νησιού είναι άγνωστη, αλλά υπάρχει μια λαϊκή ετυμολογική εξήγηση, βασισμένη σε έναν παλαιό αρμενικό μύθο. Σύμφωνα με τον θρύλο, μια Αρμένια πριγκίπισσα ονόματι *Ταμάρ* ζούσε στο νησί και ήταν ερωτευμένη με έναν κοινό πολίτη. Το αγόρι αυτό κολυμπούσε από την ακτή προς το νησί κάθε βράδυ, καθοδηγούμενο από ένα φως που του άναβε αυτή. Ο πατέρας της έμαθε για τις επισκέψεις του αγοριού. Ένα βράδυ, καθώς περίμενε τον αγαπημένο της να φτάσει, ο πατέρας της έσπασε το φως, αφήνοντας το αγόρι στη μέση της λίμνης χωρίς οδηγό να του δείχνει προς ποια κατεύθυνση να κολυμπήσει. Πνίγηκε και το σώμα του ξεβράστηκε στη στεριά και, όπως καταλήγει ο μύθος, φάνηκε σαν να ήταν παγωμένα στα χείλη του οι λέξεις «*Αχ, Ταμάρ*». Ο θρύλος ήταν η έμπνευση για ένα πολύ γνωστό ποίημα του 1891 του Οβανές Τουμανιάν.

## Παραπομπές


Κατηγορία:Νησιά της Τουρκίας
Κατηγορία:Περιοχή Ανατολικής Ανατολίας
Κατηγορία:Αρμενικά υψίπεδα
Βλατανέοι Τρικάλων

Οι **Βλατανέοι** είναι ακατοίκητος οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Οι Βλατανέοι βρίσκονται στις πλαγιές του Κόζιακα σε υψόμετρο 1.176 μέτρων, νοτιοανατολικά από το χιονοδρομικό κέντρο Περτούλι. Απέχουν περίπου 38 χιλιόμετρα Δ. από τα Τρίκαλα, 18 χιλιόμετρα  Δ.-ΒΔ. από την Πύλη (έδρα του δήμου) και 4 χιλιόμετρα ΒΔ. από την Ελάτη, της οποίας θεωρείται συνοικισμός.

Αναφέρονται επίσημα ως ξεχωριστός οικισμός για πρώτη φορά το 1981 να απογράφονται στην κοινότητα Ελάτης. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο, την Βλάχα, την Ελάτη, τη Λιπιότα και το Ξυλοχώρι αποτελούν την κοινότητα Ελάτης που υπάγεται στη Δημοτική Ενότητα Αιθήκων του Δήμου Πύλης και σύμφωνα με την απογραφή 2011 δεν κατοικούν μόνιμα κάτοικοι. Η πορεία του πληθυσμού σύμφωνα με τις απογραφές είναι:  

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Resident Evil 4 (βιντεοπαιχνίδι, 2023)

Το ***Resident Evil 4*** (ιαπωνικά: バイオハザード RE:4, Χέπμπορν: *Baiohazādo RE:4*) είναι βιντεοπαιχνίδι επιβίωσης τρόμου που αναπτύχθηκε και εκδόθηκε από την Capcom. Το *Resident Evil 4* ανακοινώθηκε τον Ιούνιο του 2022 και κυκλοφόρησε στις 24 Μαρτίου του 2023 για τα PlayStation 4, PlayStation 5, Windows, and Xbox Series X/S. Πρόκειται για remake του *[[Resident Evil 4]]*. Ο παίκτης αναλαμβάνει το ρόλο του αστυνομικού Leon S. Kennedy, ο οποίος καλείται να σώσει την κόρη του Αμερικανού προέδρου, Ashley Graham, από την αίρεση Los Iluminados. Το remake βασίζεται στο αρχικό παιχνίδι, παράλληλα διαθέτοντας αναβαθμισμένο σενάριο, νέα οπτικά στοιχεία, χαρακτήρες, καστ και βελτιωμένο τρόπο παιχνιδιού. Απέσπασε θετικές κριτικές και πούλησε τέσσερα εκατομμύρια κομμάτια τις πρώτες δύο εβδομάδες κυκλοφορίας του, κάνοντάς το ένα από τα βιντεοπαιχνίδια της σειράς *[[Resident Evil]]* με τις γρηγορότερες πωλήσεις.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια του 2023
Κατηγορία:Βιντεοπαιχνίδια της Capcom
Κατηγορία:Βιντεοπαιχνίδια Resident Evil
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια Xbox Series
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια τοποθετημένα στο 2004
Κατηγορία:Βιντεοπαιχνίδια τοποθετημένα στην Ισπανία
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Remakes βιντεοπαιχνιδιών
Βραβεία Βρετανικής Ακαδημίας Κινηματογράφου 2022

Η **76<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, τίμησε τις καλύτερες ταινίες του 2022 και πραγματοποιήθηκε στις 19 Φεβρουαρίου 2023 στο	Royal Festival Hall του Λονδίνου. Οικοδεσπότες της βραδιάς ήταν ο Ρίτσαρντ Ε. Γκραντ και η Άλισον Χάμοντ.

Στην συγκεκριμένη τελετή η οργάνωση BAFTA απέδωσε μόνο ένα από τα τιμητικά της βραβεία, το Ειδικό βραβείο (Academy Fellowship).
 
Το βραβείο Καλύτερης Ταινίας κέρδισε η ταινία *[[Ουδέν νεώτερον από το δυτικό μέτωπο (ταινία, 2022)|Ουδέν νεώτερον από το δυτικό μέτωπο]]* με τον Έντβαρντ Μπέργκερ να βραβεύεται και ως Καλύτερος Σκηνοθέτης. Οι Όστιν Μπάτλερ και Κέιτ Μπλάνσετ κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Μπάρι Κίογκαν και Κέρι Κόντον τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε *[[Τα πνεύματα του Ινισέριν]]*.

## Βραβεία και Υποψηφιότητες
### Ειδικό βραβείο (Academy Fellowship)
**[[Σάντι Πάουελ]]**

## Πολλαπλές υποψηφιότητες
* **11**: *[[Ουδέν νεώτερον από το δυτικό μέτωπο (ταινία, 2022)|Ουδέν νεώτερον από το δυτικό μέτωπο]]*
* **10**: *[[Τα πνεύματα του Ινισέριν]]*, *[[Τα πάντα όλα (ταινία)|Τα Πάντα Όλα]]*
* **9**: *[[Elvis (ταινία, 2022)|Elvis]]*
* **5**: *[[Tár]]*
* **4**: *[[The Batman]]*, *[[Aftersun (ταινία)|Aftersun]]*, *Καλή τύχη Λίο Γκράντε*, *[[Top Gun: Maverick]]*, *[[Η φάλαινα (ταινία, 2022)|Η Φάλαινα]]*
* **3**: *Βαβυλώνα*, *Η αυτοκρατορία του φωτός*, *[[Πινόκιο του Γκιγιέρμο Nτελ Τόρο]]*, *Αισθάνομαι ζωντανός*, *Το τρίγωνο της θλίψης*
* **2**: **', ''Απόφαση φυγής'', ''Το Ήσυχο Κορίτσι'', ''Roald Dahl's Matilda the Musical'', ''Κάποια μίλησε'', ''Η Γυναίκα Βασιλιάς''

==Πολλαπλά βραβεία==
* **7**: ''[[Ουδέν νεώτερον από το δυτικό μέτωπο (ταινία, 2022)|Ουδέν νεώτερον από το δυτικό μέτωπο]]''
* **4*': *Elvis*, *Τα πνεύματα του Ινισέριν''

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2022
BAFTA
Μάμψις

Η **Μάμψις**, γνωστή και ως **Μέμφις**, είναι αρχαία βυζαντινή πόλη και πρώην σταθμός καραβανιών των Ναβαταίων. Στην ναβαταϊκή περίοδο, η Μάμψις ήταν ένας σημαντικός σταθμός στον δρόμο εμπορίου μπαχαρικών, που συνέδεε τη Νότια Αραβία μέσω του Εδώμ, της Αραβά και του Μαάλε Ακραμπίμ, με τα λιμάνια της Μεσογείου, καθώς και με την Ιερουσαλήμ μέσω της Μπερ Σεβά και της Χεβρώνος. Η πόλη καλύπτει 40.000 τ.μ και είναι η μικρότερη αλλά καλύτερα ανακαινισμένη αρχαία πόλη στην έρημο Νεγκέβ. Οι κάποτε πολυτελείς οικίες διαθέτουν ασυνήθιστη αρχιτεκτονική που δεν συναντάται σε καμία άλλη ναβαταϊκή πόλη.

Η ανακατασκευασμένη πόλη της Μάμψεως δίνει στον επισκέπτη την αίσθηση του πώς φαινόταν κάποτε η πόλη. Ολόκληροι δρόμοι έχουν διασωθεί άθικτοι, ενώ υπάρχουν επίσης μεγάλες ομάδες ναβαταϊκών κτιρίων με ανοιχτούς χώρους, αυλές και βεράντες. Οι πέτρες είναι προσεκτικά λαξευμένες και οι αψίδες που στηρίζουν την οροφή είναι αξιοσημείωτα καλά κατασκευασμένες.

Ο Δρόμος των Μπαχαρικών - Πόλεις της Ερήμου στο Νεγκέβ, συμπεριλαμβανομένων των Μάμψις, Ελούσα, Αβντάτ και Σόβατα, ανακηρύχθηκαν Μνημεία Παγκόσμιας Κληρονομιάς από την UNESCO τον Ιούνιο του 2005.

## Παραπομπές


Κατηγορία:Μνημεία Παγκόσμιας Κληρονομιάς στο Ισραήλ
Κατηγορία:Αρχαιολογικοί τόποι στο Ισραήλ
Κατηγορία:Εγκαταλελειμμένοι οικισμοί στη Δυτική Ασία
Ρονιά (Ζυρά)

Το **Ρονιά** (γαλλικά: *Rogna*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες του Ζυρά
Το Ημερολόγιο ενός Σπασίκλα: Όλα Για Όλα

***Το Ημερολόγιο ενός Σπασίκλα: Όλα Για Όλα*** (πρωτότυπος αγγλικός τίτλος: *Diary of a Wimpy Kid: Double Down*) είναι ένα Αμερικανικό μυθιστόρημα γραμμένο από τον συγγραφέα Τζεφ Κίνι, και το εντέκατο βιβλίο της σειράς *[[Το Ημερολόγιο ενός Σπασίκλα]]*. Στις Ηνωμένες Πολιτείες Αμερικής κυκλοφόρησε την 1 Νοεμβρίου του 2016 και στην Ελλάδα στις 10 Νοεμβρίου του 2016. Έλαβε μικτές προς θετικές κριτικές.

## Πλοκή
Ο Γκρεγκ Χέφλι πιέζεται αφόρητα. Η μητέρα του πιστεύει ότι τα βιντεοπαιχνίδια μετατρέπουν τον εγκέφαλό του σε πολτό, και του ζητάει να παρατήσει το τηλεκοντρόλ και να εξερευνήσει τη "δημιουργική πλευρά" του. Πέρα από αυτό, το Χάλοουιν πλησιάζει και οι φόβοι παραμονεύουν τον Γκρεγκ σε κάθε γωνία. Όταν ανακαλύπτει μια σακούλα με ζελεδάκια σε σχήμα σκουληκιών, ο Γκρεγκ έχει μια καταπληκτική ιδέα: να τους αποστομώσει όλους φτιάχνοντας μια ταινία.

## Συνέχεια
Αυτό είναι το εντέκατο βιβλίο της σειράς *[[Το Ημερολόγιο ενός Σπασίκλα]]*. Το προηγούμενο είναι *[[Το Ημερολόγιο ενός Σπασίκλα: Τον Παλιό Καλό Καιρό]]* και το επόμενο *[[Το Ημερολόγιο ενός Σπασίκλα: Η Απόδραση]]*.

## Παραπομπές


## Εξωτερικοί σύνδεσμοι

* Επίσημος ιστότοπος
* ''Το Ημερολόγιο ενός Σπασίκλα: Όλα Για Όλα'' στις Εκδόσεις Ψυχογιός

Κατηγορία:Το Ημερολόγιο ενός Σπασίκλα (σειρά)
Αγριοκορομηλιά

Το ***Prunus cocomilia***, ή αλλιώς **αγριοκορομηλιά** (στα ελληνικά, *αρκομηλιά*, *προύνος ψευδοαρμενικός*, *κοκομηλιά*), είναι είδος δέντρου δαμασκηνιάς που συνήθως στη Μεσόγειο ονομάζεται και ***ιταλική δαμασκηνιά*** *(Italian plum)*. 

Είναι εγγενές στην Αλβανία, την Κροατία, την Ελλάδα, τη νότια Ιταλία (συμπεριλαμβανομένης της Σικελίας), το Μαυροβούνιο, τη Βόρεια Μακεδονία, τη Σερβία και τη δυτική Τουρκία.

Συνήθως απαντάται ως θάμνος ή ως μικρό φυλλοβόλο δένδρο με στρογγυλή κόμη, στα ορεινά της ηπειρωτικής Ελλάδας αλλά και στην Πελοπόννησο και πολύ συχνά στα νησιά, Λέσβος και Σάμος. 

Τα γενικά χαρακτηριστικά του είδους είναι ότι έχει φύλλα ελλειψόμορφα και οδοντωτά λεπτά οδοντωτά και τα άνθη που βγάζει είναι σε βραχυπόδισκες (λευκές) δέσμες. Ο καρπός του είναι υπόξινος, φαγώσιμος (), και το σχήμα του ομοιάζει με αυτό της κορομηλιάς.

## Παραπομπές

## Εξωτερικοί σύνδεσμοι
* Photos of ''Prunus cocomilia'' at the University of Trieste from altervista.org

Κατηγορία:Ελληνική χλωρίδα
Αμμώνιος Γραμματικός

Ο **Αμμώνιος ο Γραμματικός** ήταν Αιγύπτιος ιερέας του 4ου αιώνα.

Το 391, ενεπλάκη σε μια βίαιη εξέγερση με επίκεντρο το Σεραπείο της Αλεξάνδρειας, όπου  ειδωλολάτρες επαναστάτες βασάνισαν και σκότωσαν αιχμαλώτους χριστιανούς. Μετά την καταστολή της εξέγερσης και την καταστροφή του ναού, ο Αμμώνιος κατέφυγε στην Κωνσταντινούπολη, όπου έγινε δάσκαλος του εκκλησιαστικού ιστορικού Σωκράτη του Σχολαστικού . 

Ο Αμμώνιος είχε παλαιότερα ταυτιστεί με τον συγγραφέα μιας πραγματείας με τίτλο Περί ὁμοίων καὶ διαφόρων λέξεων. Φαίνεται όμως πιο πιθανό ότι ο πραγματικός συγγραφέας ήταν ο Φίλων ο Βύβλιος, ο οποίος γεννήθηκε κατά τη διάρκεια της βασιλείας του Νέρωνα και έζησε μέχρι τη βασιλεία του Αδριανού, και ότι η πραγματεία στη σημερινή της μορφή είναι μια αναθεώρηση που εκπονήθηκε από έναν μεταγενέστερο βυζαντινό συντάκτη, το όνομα του οποίου ενδέχεται να ήταν Αμμώνιος . 

## Αναφορές

* 

Κατηγορία:Αρχαίοι Έλληνες γραμματικοί
Γέζι και Εουγκένια Λατοσίνσκι

Οι **Γέζι και Εουγκένια Λατοσίνσκι** ήταν ζευγάρι Πολωνών που έσωσαν τη ζωή ενός Εβραίου αγοριού με το όνομα Άρτουρ Τσίτριν (Artur Citryn), κατά τη διάρκεια του Ολοκαυτώματος στην κατεχόμενη από τους Ναζί Πολωνία στο Β΄ Παγκόσμιο Πόλεμο. Τους απονεμήθηκε μετά θάνατον ο τίτλος των Δίκαιων των Εθνών από το Γιαντ Βασσέμ στις 23 Μαΐου 2005. Τα μετάλλια και το δίπλωμα δόθηκαν από τον Ισραηλινό πρέσβη, Ντάβιντ Πέλεγκ, στις δύο επιζώντες κόρες τους, Τερέσα και Ελζμπιέτα, στο Παλάτι Μπρανίτσκι στη Βαρσοβία.
[μικρογραφία| Τοίχος του [Γκέτο της Βαρσοβίας κατά τη διάρκεια του Β΄ Παγκοσμίου Πολέμου]]
Η οικογένεια του Άρτουρ Τσίτριν, συμπεριλαμβανομένης της μητέρας, της αδερφής και μιας ξαδέρφης του, κατάφερε να δραπετεύσει από το Γκέτο της Βαρσοβίας *(φωτογραφία)* το 1941, πριν ξεκινήσουν οι μαζικές απελάσεις. Πήγαν σε ένα προσωρινά πιο ελεύθερο εβραϊκό γκέτο στο Αντάμουφ, από όπου η Κα. Τσίτριν ξεκίνησε μια παρατεταμένη αναζήτηση για μια ασφαλή κρυψώνα για τα παιδιά της. Τα κατάφερε μόλις δύο χρόνια αργότερα, το καλοκαίρι του 1943. Μαζί με τον Άρτουρ, έφτασε στο σπίτι της οικογένειας Λατοσίνσκι που ζούσε στο χωριό Λέντο Βέλκιε. Σύμφωνα με τη μαρτυρία από μιας από τις κόρες του Λατοσίνσκι, προς τα τέλη Ιουλίου 1943, τους επισκέφτηκε μια νεαρή Εβραία μητέρα με ένα αδύνατο 10χρονο αγόρι που συστάθηκε ως Άντος Τσιτρίνιας (Antoś Cytryniarz) από τη Βαρσοβία. Η μητέρα του, η κυρία Τσίτριν, εξήγησε ότι είχε ακούσει από τους γείτονές τους για τον Γέζι Λατοσίνσκι, ο οποίος είχε τη μεγαλύτερη φάρμα στην περιοχή, που συχνά χρειαζόταν πρόσθετη βοήθεια. Το αγόρι, ο Άρτουρ Τσίτριν, παρελήφθη με την ευλογία τους.

## Η ιστορία του Άρτουρ
Ανάλογα με την εποχή, ο Άρτουρ κοιμόταν στο δωμάτιο του κηπουρού, στη σοφίτα, στην οικογενειακή κουζίνα το χειμώνα ή σε έναν αχυρώνα πάνω σε δέματα σανού το καλοκαίρι. Οι αρμοδιότητές του περιελάμβαναν τη βοσκή των βοοειδών και τη φροντίδα τους. Οι Λατοσίνσκι είχαν μια βιβλιοθήκη με πολωνικά βιβλία σε μεγάλο μέγεθος και ο Άρτουρ περνούσε πολύ χρόνο διαβάζοντας, κάτι που σύντομα έγινε το πιο αγαπημένο του χόμπι. Διάβαζε ιστορίες περιπέτειας του Καρλ Μάι και παιδικά περιοδικά, και ενώ αποσπούσε την προσοχή του, επέτρεπε στις αγελάδες του να προκαλέσουν σημαντική ζημιά κατά καιρούς.

Γερμανοί που περιπολούσαν καθώς και ντόπιοι παρτιζάνοι έκαναν επιδρομές στο αγρόκτημα πολλές φορές αναζητώντας χρήματα και προμήθειες. Τέτοιες στιγμές, ο Αρτούρ κρυβόταν πίσω από την Κα. Λατοσίνσκι μαζί με τα δικά της παιδιά, παριστάνοντας τον γιο της. Την άνοιξη του 1945, μόλις οι Ναζί υποχώρησαν, η Κα. Τσίτριν επέστρεψε στο αγρόκτημα για να πάρει πίσω το παιδί της. Το αγόρι δεν ήθελε να φύγει και έκλαψε. Είχε συνηθίσει στη νέα του θέση στη ζωή και ήθελε να παραμείνει με τους Λατοσίνσκι, που από τότε είχαν γίνει η δεύτερη οικογένειά του.

## Παραπομπές


## Βιβλιογραφία
* Miasto stołeczne Warszawa, Wręczenie Medali i Dyplomów "Sprawiedliwy Wśród Narodów Świata", 23 Μαΐου 2005. Επίσημη τελετή στη Βαρσοβία, Πολωνία. Απονομή των μεταλλίων των Δικαίων των Εθνών. (πολωνικά)
* Warsaw Life, Poles Honoured by Israel Πηγή: Radio Polonia, 24 Μαΐου 2005.

Κατηγορία:Πολωνοί Δίκαιοι των Εθνών
Κατηγορία:Παντρεμένα ζευγάρια
Ρόνι Μεδίνα

Ο **Ρόνι Μπράιαν Μεδίνα Βαλέντσια** (ισπανικά: *Ronny Bryan Medina Valencia*, γεννήθηκε 9 Απριλίου 1995)  είναι ποδοσφαιριστής από τον Ισημερινός που αγωνίζεται ως επιθετικός. Είναι διεθνής με την Εθνική Ισημερινού κάτω των 20.

## Καριέρα

Ο Μεδίνα άρχισε να αγωνίζεται για την Ελ Νασιονάλ στις μικρές ομάδες και το 2011 προήχθη στην ομάδα ανδρών, όπου έπαιξε μόνο δύο παιχνίδια χωρίς να σκοράρει. Το 2014 παραχωρήθηκε δανεικός στη  Σοσιεδάδ Ντεπορτίβα Άουκας. Έμεινε στην ομάδα της Ανατολής μέχρι τον Δεκέμβριο του ίδιου έτους επιστρέφοντας στο τέλος της σεζόν στην Ελ Νασιονάλ αγωνιζόμενος σε λίγα παιχνίδια ως αλλαγή. Το 2016 δόθηκε ξανά δανεικός στη Παλιλέο Σπόρτιγκ Κλουμπ.

Στις 22 Μαΐου 2016 στον αγώνα δεύτερης κατηγορίας του Εκουαδόρ Παλιλέο - Ίντι Νατίβε (*Palileo SC - Indi Native*) 44–1 σημείωσε 18 γκολ (έξι χατ τρικ) στη μεγαλύτερη νίκη στην καταγεγραμένη ιστορία σε επίσημο αγώνα του επαγγελματικού ποδοσφαίρου. 10 από τους 11 παίκτες της ομάδας είχαν την ευκαιρία να σκοράρουν στον αγώνα. Τον αγώνα παρακολούθησαν όχι περισσότεροι από 300 θεατές. Το ρεκόρ δεν αναγνωρίστηκε από το Παγκόσμια Ρεκόρ Γκίνες, καθώς δεν σημειώθηκε στην πρώτη κατηγορία του πρωταθλήματος. Εκείνη τη χρονιά ο Μεδίνα ήταν πρώτος σκόρερ του πρωταθλήματος με 46 γκολ σε 19 αγώνες που συμμετείχε, ενώ η ομάδα ήταν πρωταθλήτρια της *Segunda Categoría de Tungurahua 2016*. 

Με την Λίγκα ντε Κίτο κατέκτησε το Σούπερ Κύπελλο Εκουαδόρ το 2020.

## Δείτε επίσης

* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι

* R. Medina 

 
Κατηγορία:Ποδοσφαιριστές από τον Ισημερινό 
Κατηγορία:Ποδοσφαιριστές Κλουμπ Ντεπορτίβο Ελ Νασιονάλ
Κατηγορία:Ποδοσφαιριστές Λίγκα Ντεπορτίβα Ουνιβερσιτάρια ντε Κίτο
Κατηγορία:Επιθετικοί ποδοσφαιριστές
Ομάδα Στρατιών Βόρεια Ουκρανία

Η **Ομάδα Στρατών Βόρεια Ουκρανία** () ήταν ένας σημαντικός σχηματισμός της Βέρμαχτ στον Β' Παγκόσμιο Πόλεμο .

## Ιστορία
Δημιουργήθηκε στις 5 Απριλίου 1944 με τη μετονομασία του Ομάδα Στρατιών Νότος υπό τις διαταγές του Στρατάρχη Βάλτερ Μόντελ.  Τον Απρίλιο του 1944 αποτελούνταν από την 1η Στρατιά Πάντσερ και την 4η Στρατιά Πάντσερ. Το καλοκαίρι του 1944 αντιτάχθηκε στο 1ο Ουκρανικό Μέτωπο του Κόκκινου Στρατού κατά τη διάρκεια της στρατηγικής επιθετικής επιχείρησης στο Λβοφ και στο Σαντομίρ (13 Ιουλίου - 29 Αυγούστου 1944).  Τον Αύγουστο του 1944 η 4η Στρατιά Πάντσερ και η 17η Στρατιά της Βέρμαχτ αμύνθηκαν ανάμεσα στα Καρπάθια Όρη και τους βάλτους Πινσκ στη Γαλικία. Τον Σεπτέμβριο του 1944 μετονομάστηκε σε Ομάδα Στρατιών Α.

## Σύνθεση
Η σύνθεση της Ομάδας Στρατιών της Βόρειας Ουκρανίας στις 15 Ιουλίου 1944 ήταν ως εξής: 

* **4η Στρατιά Πάντσερ**
** 45o Σώμα Πάντσερ
** 42o Σώμα Στρατού
** 56o Σώμα Πάντσερ
** 7o Σώμα Στρατού
* **1η Στρατιά Πάντσερ**
** 59ο Σώμα Στρατού
** 24ο Σώμα Πάντσερ
** 48ο Σώμα Πάντσερ
** 3ο Σώμα Πάντσερ
** 20η Μεραρχία Πεζικού (20η Μεραρχία Γρεναδιέρων Πάντσερ)
** 14η Μεραρχία Γρεναδιέρων των SS
* **1η Ουγγρική Στρατιά**
** 6ο Ουγγρικό Σώμα
** 11ο Σώμα Στρατού
** 7ο Ουγγρικό Σώμα Στρατού
** 2η Ουγγρική Ορεινή Ταξιαρχία
** 19η Ουγγρική Εφεδρική Κατηγορία
** 2η Ουγγρική Μεραρχία Πάντσερ
** *Kampfgruppe*, 19η Μεραρχία Γρεναδιέρων των Βάφεν Ες-Ες (2η Λετονική)

## Διοικητές

 

;Επικεφαλής του επιτελείου

## Δείτε επίσης
* Ομάδα Στρατιών Νότος

## Παραπομπές


## Εξωτερικοί σύνδεσμοι
* 
* 

Κατηγορία:Β΄ Παγκόσμιος Πόλεμος
Ομάδα Στρατιών Νότια Ουκρανία

Η **Ομάδα Στρατιών Νότια Ουκρανία** ( ,  ) ήταν μια κοινή γερμανορουμανική ομάδα στο Ανατολικό Μέτωπο κατά τη διάρκεια του Β' Παγκοσμίου Πολέμου.

Η Ομάδα δημιουργήθηκε στις 5 Απριλίου 1944 με τη μετονομασία της Ομάδας Στρατού Α, η οποία έδρασε κατά τη διάρκεια της Επιχείρησης Γιασύ-Κισίνεφ. Επειδή υπήρξαν σοβαρές απώλειες επανονομάστηκε ως Ομάδα Στρατού Νότος (*Heeresgruppe Süd*) τα μεσάνυχτα της 23ης Σεπτεμβρίου 1944.  

Γεωγραφικά, η Ομάδα Στρατιών Νότια Ουκρανία με έδρα το Σλάνιτς-Μολδαβία και είχε μέτωπο 680 χλμ., εκ των οποίων τα 160 χλμ ήταν υπό Ρουμανική κατοχή. Η επιχειρησιακή της περιοχή κάλυψε όλη την Ανατολική Ρουμανία, από μια γραμμή 40 χλμ ανατολικά του Βουκουρεστίου.

## Σύνθεση, 15 Αυγούστου 1944 (Αρχηγείο Στρατού)

* *Armeegruppe Dumitrescu* – Στρατηγός Πέτρ Ντιμιτρέσκου
** 3η Στρατιά της Ρουμανίας – Στρατηγός Πέτρ Ντιμιτρέσκου (Αρχηγείο – Μπόλγκραντ)
** 6η Στρατιά – Στρατηγός του Πυροβολικού Μαξιμίλιαν Φρέττερ-Πίκο (Αρχηγείο – Ταρουτίνο )
* *Armeegruppe Wohler* – Στρατηγός του Πεζικού Όττο Βόλερ
** 8η Στρατιά – Στρατηγός του Πεζικού Όττο Βόλερ (Αρχηγείο – Ρομάν )
** Ρουμανική 4η Στρατιά – Στρατηγός Γκεόργκε Αβραμέσκου (Αρχηγείο – Μπακάου )

## Διοικητές

## Σημειώσεις


## Βιβλιογραφία
### Αναφορές


### Βιβλιογραφικές αναφορές
* 
* 

Κατηγορία:Β΄ Παγκόσμιος Πόλεμος
Λένι Ουίλκενς

Ο **Λέοναρντ Ράντολφ -Λένι- Ουίλκενς** (*Leonard Radolph Wilkens*, 28 Οκτωβρίου 1937 – 9 Νοεμβρίου 2025) ήταν Αμερικανός  καλαθοσφαιριστής και  προπονητής στο επαγγελματικό πρωτάθλημα καλαθοσφαίρισης NBA των ΗΠΑ. 

Εισήχθη τρεις φορές στο Naismith Memorial Basketball Hall of Fame, για πρώτη φορά το 1989 ως παίκτης, ως προπονητής το 1998, και το 2010 ως μέλος της Ντριμ Τιμ των Ηνωμένων Πολιτειών του 1992, στην οποία ήταν βοηθός προπονητής. Είχε επιλεγεί στους καλύτερους προπονητές του NBA δύο φορές (1996, 2022). Επίσης το 2006 εισήχθη στο Κολεγιακό Hall of Fame.

Ήταν 13 φορές NBA All-Star 13 συνολικά φορές (ως παίκτης εννιά φορές και ως πρώτος προπονητής τέσσερις), ήταν ο προπονητής της χρονιάς στο NBA το 1993, κέρδισε το πρωτάθλημα NBA το 1979 ως επικεφαλής προπονητής των Σιάτλ Σούπερσονικς, και ένα χρυσό Ολυμπιακό μετάλλιο ως επικεφαλής προπονητής της ανδρικής ομάδας μπάσκετ των ΗΠΑ στους Ολυμπιακούς Αγώνες του 1996.

Κατά τη διάρκεια της σεζόν 1994–95, σημείωσε ρεκόρ για τις περισσότερες νίκες προπονητικής κανονικής περιόδου στην ιστορία του NBA, ένα ρεκόρ που κατείχε όταν αποχώρησε με 1.332 νίκες. Από τον Φεβρουάριο του 2022, βρίσκεται στην τρίτη θέση της λίστας, πίσω από τον Ντον Νέλσον και τον Γκρεγκ Πόποβιτς. Είναι επίσης ο πιο παραγωγικός προπονητής στην ιστορία του NBA, με 2.487 αγώνες κανονικής περιόδου και έχει τις περισσότερες ήττες από οποιονδήποτε άλλο προπονητή στην ιστορία του πρωταθλήματος με 1.155.

Απεβίωσε στις 9 Νοεμβρίου 2025, σε ηλικία 88 ετών.

μικρογραφία|Το 1968 με τους Σούπερσονικς

## Τίτλοι και διακρίσεις

**Ως παίκτης**
* 9 × NBA All-Star: 1963 – 1965, 1967 – 1971, 1973 
* NBA All-Star Game MVP: 1971
* Πρώτος στις ασίστ NBA: 1970
* Επετειακή ομάδα NBA: 50 και 75 χρόνων
* Νο. 19 αποσύρθηκε από τους Σιάτλ Σούπερσονικς
* Δεύτερη ομάδα *Consensus All-American*: 1960

**Ως προπονητής**

* Πρωτάθλημα NBA: 1979
* Προπονητής της χρονιάς NBA: 1994
* 4 × προπονητής του NBA All-Star Game: 1979, 1980, 1989, 1994
* Οι 10 κορυφαίοι προπονητές στην ιστορία του NBA: 1996
* Οι 15 κορυφαίοι προπονητές στην ιστορία του NBA: 2022

## Παραπομπές


## Εξωτερικοί σύνδεσμοι
 
* Στατιστικά στοιχεία ως παίκτης 
* Στατιστικά στοιχεία ως προπονητής 
* Leonard R. "Lenny" Wilkens

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές του NBA
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Πόιντ γκαρντ
Κατηγορία:Εισαχθέντες στο Naismith Memorial Basketball Hall of Fame
Α.Μ.Σ. Απόλλων Ευρωπού

Ο **Αθλητικός Μορφωτικός Σύλλογος Ευρωπού Κιλκίς «ο Απόλλων»** είναι αθλητικός σύλλογος με έδρα τον Ευρωπό Κιλκίς. Επίσημο έτος ίδρυσής του είναι το 1952 και χρώματά του το κόκκινο και το μαύρο, με την ονομασία και τα χρώματα του συλλόγου να είναι εμπνευσμένα από τον ομώνυμο ιστορικό αθλητικό σύλλογο της Καλαμαριάς. Δραστηριοποιείται στο άθλημα του ποδοσφαίρου, διαθέτοντας τμήμα ποδοσφαίρου ανδρών και υποδομών. Έδρα του αποτελεί το Δημοτικό Στάδιο Ευρωπού.

## Ιστορία

Την αγωνιστική περίοδο 1959-60 ο Απόλλων Ευρωπού κατέκτησε το πρωτάθλημα περιφέρειας Κιλκίς που διοργάνωνε η Ε.Π.Σ. Μακεδονίας. Την αγωνιστική περίοδο 1964-65 αναδείχθηκε πρωταθλητής της Ε.Π.Σ. Κιλκίς και προβιβάστηκε στη νεοσύστατη Γ΄ Εθνική, όπου και αγωνίστηκε στα δύο πειραματικά της πρωταθλήματα κατά τις περιόδους 1965-66 και 1966-67.

Την αγωνιστική περίοδο 1969-70 αναδείχθηκε εκ νέου πρωταθλητής της Ε.Π.Σ. Κιλκίς και προκρίθηκε στο ειδικό ερασιτεχνικό πρωτάθλημα με στόχο την άνοδο στην Β΄ Εθνική, χωρίς όμως επιτυχία καθώς αποκλείστηκε στην προκριματική φάση από τον Πυρσό Γρεβενών. Την αγωνιστική περίοδο 1987-88 κατέκτησε το Κύπελλο Ε.Π.Σ. Κιλκίς νικώντας με 2-0 τον Ποντιακό Νέας Σάντας.

Την αγωνιστική περίοδο 2022-23 κατέκτησε για τρίτη φορά το πρωτάθλημα Ε.Π.Σ. Κιλκίς νικώντας με 3-1 τον Κιλκισιακό στην τελευταία αγωνιστική των play off και προκρίθηκε στο ειδικό ερασιτεχνικό πρωτάθλημα με στόχο την άνοδο στην Γ΄ Εθνική. Επίσης, κατέκτησε για δεύτερη φορά στην ιστορία του το Κύπελλο Ε.Π.Σ. Κιλκίς νικώντας με 3-1 τον Π.Α.Ο. Κρηστώνης.

## Τίτλοι και διακρίσεις
### Τίτλοι
* 3 Πρωταθλήματα Ε.Π.Σ. Κιλκίς:
** 1964-65, 1969-70, 2022-23
* 2 Κύπελλα Ε.Π.Σ. Κιλκίς:
** 1987-88, 2022-23

### Διακρίσεις
* Φιναλίστ Κυπέλλου Ε.Π.Σ. Κιλκίς:
** 1979-80, 2009-10

## Παραπομπές


## Εξωτερικοί σύνδεσμοι

Κατηγορία:Αθλητικοί σύλλογοι Κιλκίς
Κατηγορία:Ιδρύσεις αθλητικών συλλόγων το 1952
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
Βραχυχρόνια μίσθωση

Ο όρος **βραχυχρόνια μίσθωση** περιγράφει επιπλωμένα αυτόνομα διαμερίσματα ή οικίες που ενοικιάζονται για σύντομες χρονικές περιόδους. Συνήθως θεωρούνται ως εναλλακτική λύση αντί ξενοδοχείων. Αποτελούν παρακλάδι της αγοράς εταιρικών κατοικιών και προσφέρονται επίσης από ιδιώτες και επενδυτές μέσω διαδικτυακών πλατφορμών όπως η Airbnb.

Θεωρείται ως η πιο προσιτή επιλογή για διαμονές ενός μήνα. Μπορεί να είναι 25–50% φθηνότερα από ένα δωμάτιο ξενοδοχείου. Τα διαμερίσματα προσφέρουν συνήθως πρόσθετες ανέσεις, όπως κουζίνα/μικρές κουζίνες, πλυντήριο και στεγνωτήριο. Ορισμένες εταιρείες επιτρέπουν τα κατοικίδια. Οι διαδικασίες κράτησης μπορεί να περιλαμβάνουν πιστωτικούς ελέγχους και καταθέσεις κράτησης και τέλη. Οι ενοικιάσεις από διαδικτυακές πλατφόρμες όπως η Airbnb είναι μια κοινή μορφή πρόσβασης σε αυτές τις ενοικιάσεις. Συνιστάται η επαφή με τον ιδιοκτήτη ή τον αντιπρόσωπο, καθώς οι φωτογραφίες και οι περιγραφές στο διαδίκτυο ενδέχεται να είναι παραπλανητικές. 

Ο πολλαπλασιασμός των βραχυχρόνιων μισθώσεων μπορεί να επηρεάσει εκείνους στην περιοχή που αναζητούν μακροχρόνιες ενοικιάσεις, όπως η ραγδαία αύξηση των ενοικίων ή των αντικειμενικών αξιών της περιοχής.

## Παραπομπές


Κατηγορία:Οικονομία
Σουδανικές Ένοπλες Δυνάμεις

Οι **Σουδανικές Ένοπλες Δυνάμεις** () είναι οι στρατιωτικές δυνάμεις της Δημοκρατίας του Σουδάν. Το 2011, το Διεθνές Ινστιτούτο Στρατηγικών Μελετών υπολόγισε τον αριθμό των τακτικών δυνάμεων σε 109.300 άτομα, ενώ το 2016–2017, οι παραστρατιωτικές Δυνάμεις Ταχείας Υποστήριξης είχαν 40.000 μέλη που συμμετείχαν στον Εμφύλιο Πόλεμο της Υεμένης (εκ των οποίων 10.000 επέστρεψαν στο Σουδάν έως τον Οκτώβριο του 2019).

Οι Σουδανικές Ένοπλες Δυνάμεις σήμερα είναι εξοπλισμένες κυρίως με σοβιετικά, ρωσικά, κινεζικά, ουκρανικά και σουδανικά κατασκευασμένα όπλα. Έχουν μια εταιρεία παραγωγής όπλων που ονομάζεται Military Industry Corporation. Σημαντικά στοιχεία διατέθηκαν από τις ομάδες εμπειρογνωμόνων του ΟΗΕ για το Σουδάν σχετικά με τις προμήθειες όπλων στις σουδανικές δυνάμεις.

## Παραπομπές


Κατηγορία:Στρατός στην Αφρική
Ιδού η Ρόδος, ιδού και το πήδημα

Η λατινική έκφραση *Hic Rhodus, hic salta* (Αρχαία:Αὐτοῦ γὰρ καὶ Ῥόδος καὶ πήδημα) προήλθε από έναν από τους Μύθους του Αισώπου, Ἀνὴρ κομπαστής .

Ένας άνθρωπος που είχε ταξιδέψει σε ξένες χώρες, καυχιόταν πολύ, επιστρέφοντας στη χώρα του, για τα υπέροχα και ηρωικά πράγματα που είχε κάνει στα διάφορα μέρη που είχε επισκεφτεί. Μεταξύ άλλων, είπε ότι όταν ήταν στη Ρόδο είχε πηδήξει σε τέτοια απόσταση που κανένας άνθρωπος της εποχής του δεν μπορούσε να πηδήξει πουθενά κοντά του — και ως προς αυτό, υπήρχαν στη Ρόδο πολλά άτομα που τον είδαν να το κάνει και τους οποίους μπορούσε να καλέσει ως μάρτυρες. Ένας από τους περαστικούς που τον διέκοψε, είπε: «Τώρα, καλέ μου, αν όλα είναι αλήθεια, δεν χρειάζονται μάρτυρες. Ας υποθέσουμε ότι αυτή είναι η Ρόδος, και τώρα ήρθε η ώρα για το άλμα σου».

Ο ακροατής καλείται να αποδείξει απευθείας τους ισχυρισμούς του αντί να βασιστεί σε απόντες μάρτυρες.

Κατηγορία:Λατινικές φράσεις
Star Wars Jedi: Survivor

Το ***Star Wars Jedi: Survivor*** είναι ένα βιντεοπαιχνίδι δράσης και περιπέτειας της Respawn Entertainment που δημοσιεύθηκε από την Electronic Arts. Ως συνέχεια του *[[Star Wars Jedi: Fallen Order]]* (2019), κυκλοφόρησε στα PlayStation 5, Windows, και Xbox Series X/S στις 28 Απριλίου του 2023. Έλαβε γενικά θετικές κριτικές.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Βιντεοπαιχνίδια του 2023
Κατηγορία:Βιντεοπαιχνίδια Star Wars
Κατηγορία:Βιντεοπαιχνίδια της Electronic Arts
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια διαστημικής όπερας
Κατηγορία:Βιντεοπαιχνίδια δράσης περιπέτειας
NGC 7302

Ο **[[Νέος Γενικός Κατάλογος|NGC]] 7302** είναι φακοειδής γαλαξίας ο οποίος απέχει περίπου 124 εκατομμύρια έτη φωτός από τη Γη και βρίσκεται στον αστερισμό Υδροχόο. Ανακαλύφθηκε από τον αστρονόμο Ουίλιαμ Χέρσελ William Herschel) στις 3 Οκτωβρίου 1785 και εκ νέου από τον Λιούις Α. Σουίφτ (Lewis A. Swift) στις 8 Αυγούστου 1896 με αποτέλεσμα να καταγραφέι στον κατάλογο IC ως IC 5228. Ανήκει σε ομάδα αλληλεπιδρώντων γαλαξιών.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Υδροχόος (αστερισμός)
7302
69094
5228
-02-57-13
Heathens (τραγούδι)

Το "**Heathens**" είναι Αμερικανικό τραγούδι του μουσικού δίδυμου Twenty One Pilots, που κυκλοφόρησε ως το βασικό σινγκλ από το soundtrack της ταινίας των DC Comics ''Ομάδα Αυτοκτονίας'' (2016) στις 16 Ιουνίου του 2016, από την Atlantic Records. Το τραγούδι γράφτηκε από τον Τάιλερ Τζόσεφ, ο οποίος ήταν και παραγωγός μαζί με τον Μάικ Ελιζόντο. Το σινγκλ έφτασε νούμερο δύο στο ''Billboard'' Hot 100 και έλαβε υποψηφιότητες για τρία Βραβεία Grammy στην 59η ετήσια τελετή.

## Παραπομπές


## Εξωτερικοί σύνδεσμοι

* Το βίντεο κλιπ του "Heathens" στο YouTube

Κατηγορία:Τραγούδια του 2016
Κατηγορία:Τραγούδια γραμμένα για ταινίες
Κατηγορία:Εκτεταμένο Σύμπαν της DC
Κατηγορία:Ομάδα Αυτοκτονίας
Ελίσα Μπλοχ

Η **Ελίσα Μπλοχ** (Elisa Bloch) (1848, Μπρέσλαου, Σιλεσία - 1904 ή 1905) ήταν Σιλέσια-Γαλλίδα γλύπτρια.

Ήταν αξιωματικός της δημόσιας εκπαίδευσης, Διοικητής του Τάγματος του Απελευθερωτή και Ιππότης του Τάγματος του Δράκου του Άναμ. Ήταν μαθήτρια του Ανρί Σαπού. Η πρώτη της έκθεση ήταν στο Salon του 1878, μια προτομή Μ. Μπλοχ. Ακολούθησαν η «Ελπίδα», η «Χρυσή Εποχή», «Η Παρθένος θυσίασε την κόρη του», «Ο Μωυσής λαμβάνει τις πλάκες του νόμου» και άλλα. Η Μπλοχ έφτιαξε πολλές προτομές πορτρέτων, μεταξύ των οποίων οι βασιλιάδες της Ισπανίας και της Πορτογαλίας, ο Μπάφαλο Μπιλ, ο Καμίγ Φλαμμαριόν και άλλοι. Έλαβε τιμητική διάκριση σε μια έκθεση το 1894. Στο Σαλόνι των Γάλλων Καλλιτεχνών το 1903, η Μπλοχ εξέθεσε ένα «Πορτρέτο του Φρεντερίκ Πασσύ, μέλους του Ινστιτούτου».

## Παραπομπές


Κατηγορία:Πολωνές γλύπτριες
Κατηγορία:Γαλλίδες γλύπτριες
Κατηγορία:Πολωνοί μετανάστες στη Γαλλία
Έβα Σόνετ

Η **Έβα Σόνετ** (Ewa Sonnet), με πραγματικό όνομα **Μπεάτα Κορνέλια Ντομπρόφσκα** (πολωνικά: Beata Kornelia Dąbrowska) (8 Μαρτίου 1985), είναι Πολωνή γκλάμουρ μοντέλο και τραγουδίστρια της ποπ. Η Σόνετ είναι το κορυφαίο μοντέλο των *Polish Busty* μοντέλων.

## Σταδιοδρομία στον κλάδο της ψυχαγωγίας
Η Έβα Σόνετ γεννήθηκε στο Ρίμπνικ, στη νότια Πολωνία. Μετά το λύκειο, η Σόνετ ανακαλύφθηκε από ένα άτομο που εργαζόταν στη βιομηχανία του θεάματος και συμφώνησε να γίνει φωτομοντέλο. Στα τέλη του 2003, άρχισε να εργάζεται ως μοντέλο για τη δημοφιλή πολωνική ιστοσελίδα Busty.pl. Η Σόνετ πόζαρε γυμνόστηθη για εικόνες και βίντεο για τον ιστότοπο.

Τον Νοέμβριο του 2005, η Σόνετ πόζαρε γυμνόστηθη για το πολωνικό περιοδικό *CKM*. Ήταν το πρώτο της εικονογραφικό περιοδικό. Στη συνέντευξη στο *CKM*, η Σόνετ είπε ότι το υπέροχο στήθος της είναι όλο φυσικό. Ξεκίνησε μια μουσική καριέρα και στις 11 Δεκεμβρίου 2005, η Σόνετ έκανε την πρώτη της τηλεοπτική εμφάνιση στο *The Kuba Wojewódzki Show* στο κανάλι Polsat στην Πολωνία, για να προωθήσει το νέο της άλμπουμ, *Nielegalna* («Παράνομη»).

Τον Ιανουάριο του 2006, η Σόνετ άρχισε να κάνει συναυλίες σε όλη την Πολωνία. Το *Nielegalna* κυκλοφόρησε τον Οκτώβριο του 2006.

Τον Σεπτέμβριο του 2007, η Σόνετ πήρε μέρος στην πολωνική τηλεοπτική εκπομπή *Gwiazdy Tańczą na Lodzie* με τον συγχορευτή της, Γούκας Γιούζβιακ. Πόζαρε ξανά στα τεύχη Νοεμβρίου 2006 και 2007 του *CKM*. Είναι αντικείμενο πολυάριθμων αντιπαραθέσεων που αφορούν μη εξουσιοδοτημένη χρήση της εικόνας της στην ποπ κουλτούρα.

## Δισκογραφία

### Άλμπουμ

* 2006: «Nielegalna»
* 2007: «HypnotiQ»

### Singles

* 2005: «. . . I R'n'B»
* 2006: «Nie zatrzymasz mnie»
* 2007: «Cry Cry»
* 2007: «Listen»
* 2009: «Close The Door»

## Παραπομπές


## Εξωτερικοί σύνδεσμοι
* 
* 
* 
* Ewa Sonnet  Δισκογραφία (πολωνικά)
* Ewa Sonnet (αγγλικά)

Κατηγορία:Πολωνές μοντέλα
Κατηγορία:Πολωνοί τραγουδιστές ποπ
Κατηγορία:Αγγλόφωνοι τραγουδιστές από την Πολωνία
Κατηγορία:Πολωνές τραγουδίστριες του 21ου αιώνα
Τουπουνγάτο

Το **Τουπουνγάτο** (), ένα από τα υψηλότερα βουνά στην Αμερική, είναι ένα τεράστιος θόλος λάβας στις Άνδεις που χρονολογείται στην Πλειστόκαινο. Βρίσκεται στα σύνορα μεταξύ της μητροπολιτικής περιφέρειας της Χιλής (κοντά σε έναν σημαντικό διεθνή αυτοκινητόδρομο περίπου 80 χλμ. ανατολικά του Σαντιάγο) και της επαρχίας Μεντόσα της Αργεντινής, περίπου 100 χλμ. νότια του Ακονκάγουα, της υψηλότερης κορυφής τόσο του Νότιου όσο και του Δυτικού ημισφαιρίου. Ακριβώς νοτιοδυτικά του βρίσκεται το ενεργό ηφαίστειο Τουπουνγκακίτο (κυριολεκτικά, *μικρό Τουπουνκάτο*), το οποίο εξερράγη για τελευταία φορά το 1987.

Ο νομός Τουπουνγάτο, μια σημαντική οινοπαραγωγική περιοχή της Αργεντινής στην επαρχία Μεντόσα, πήρε το όνομά του από το ηφαίστειο. Πρόσφατη χαρτογράφηση από τη Χιλή δείχνει ότι έχει ύψος 6.635μ.

## Συντριβή αεροσκάφους το 1947
Στις 2 Αυγούστου 1947, το αεροσκάφος *[[Star Dust (αεροσκάφος)|Star Dust]]*, ένα Avro Lancastrian που μετέφερε έξι επιβάτες και πέντε μέλη πληρώματος πάνω από την οροσειρά των Άνδεων, συνετρίβη σε έναν απότομο παγετώνα ψηλά στην αργεντίνικη πλευρά του Τουπουνγάτο. Το αεροπλάνο θάφτηκε γρήγορα από την επακόλουθη χιονοστιβάδα και τη σφοδρή χιονόπτωση που λάμβανε χώρα εκείνη την περίοδο. Το αεροπλάνο βρισκόταν απαρατήρητο βαθιά κάτω από το χιόνι και τον πάγο του παγετώνα για πάνω από 50 χρόνια. Τα απομεινάρια του αναδύθηκαν τελικά στην άκρη του παγετώνα το 2000. Λίγο αργότερα, μια αποστολή του  Στρατού της Αργεντινής ανακάλυψε τα διάσπαρτα συντρίμμια, συλλέγοντας κάποια από τα στοιχεία για έρευνα.

[425px|thumb|left|Αεροφωτογραφία του Τοπουνγάτο (κέντρο-αριστερά) και του [Τοπουνγατίτο.]]
thumb|Το ηφαίστειο Τοπουνγάτο όπως φαίνεται από το Πούντα ντε Βάκας, Αργεντινή.

## Παραπομπές


## Βιβλιογραφία
* 

## Εξωτερικοί σύνδεσμοι
* 

Κατηγορία:Βουνά της Αργεντινής
Κατηγορία:Βουνά της Χιλής
Κατηγορία:Ηφαίστεια της Αργεντινής